คาร์ฟูร์

คาร์ฟูร์ () เป็นกลุ่มซูเปอร์มาร์เก็ตข้ามชาติ มีสำนักงานใหญ่อยู่ที่ประเทศฝรั่งเศส มีสาขาอยู่ทั่วโลก ถ้าคิดจากรายได้แล้ว คาร์ฟูร์จะเป็นกลุ่มค้าปลีกที่ใหญ่เป็นอันดับสองของโลก เป็นรองเพียงวอลมาร์ต

ประวัติ
คาร์ฟูร์เปิดร้านสาขาแรกเมื่อปี พ.ศ. 2503 (ค.ศ. 1960) ซึ่งเป็นเพียงแค่ร้านแค่เล็กๆตั้งอยู่ย่านปริมณฑลของเมืองอานซี (Annecy) ซึ่งตั้งอยู่ใกล้กับทางแยก (คำว่า "ทางแยก" ในภาษาฝรั่งเศสเรียกว่า Carrefour) โดย มาร์เซล โฟร์เนียร์ , เดนิส ดอฟเฟรี่ และ จัสเคย์ ดอฟเฟรี่ ซึ่งในปัจจุบันสาขานี้เป็นสาขาที่เล็กที่สุดในโลกของคาร์ฟูร์

ปี ค.ศ. 1970 คาร์ฟูร์มีสาขารวม 7 แห่งและคาร์ฟูร์ได้จดทะเบียนเข้าตลาดหลักทรัพย์ ในปี ค.ศ. 1972 เปิดได้เปิดสาขาที่ใหญ่ที่สุดมีพื้นที่ 24,000 ตารางเมตรขึ้นที่เมืองตูลูส และปี ค.ศ. 1985 คาร์ฟูร์ก็ได้ผลิตสินค้าในตราสัญลักษณ์ของคาร์ฟูร์ ออกสู่ตลาด จนในปี ค.ศ. 1992 คาร์ฟูร์มีสาขาทั้งหมด 120 สาขา

 คาร์ฟูร์ในต่างประเทศ 

220px|thumb|right|คาร์ฟูร์ทั่วโลก (2026)



เอเชีย
 ประเทศ เปิดให้บริการสาขาแรก จำนวนสาขา
ไฮเปอร์มาร์เก็ต จำนวนสาขา
ซูเปอร์มาร์เก็ต จำนวนสาขา
Hard Discounters จำนวนสาขา
Convenience Stores จำนวนสาขา
Cash & Carry จีน 1995 231 – – – บาห์เรน 2008 1 – – – ญี่ปุ่น 2000 7 – – – จอร์แดน 2006 3 14 – – คูเวต 2007 1 – – – เลบานอน 2013 1 – – – โอมาน 2000 7 – – – ปากีสถาน 2009 6 – – อินโดนีเซีย 1998 88 – – – อิหร่าน 2009 3 4 – – อิรัก 2012 3 1 – – กาตาร์ 2000 3 1 – – ซาอุดิอาระเบีย 2004 11 4 – – ซีเรีย 2009 1 – – – ไต้หวัน 1989 64 33 – – สหรัฐอาหรับเอมิเรตส์ 1995 19 28 – –

 คาร์ฟูร์ในอิหร่านและปากีสถาน อนู่ภายใต้การดำเนินการของ MAF ภายใต้ชื่อไฮเปอร์สตาร์

แอฟริกา
 ประเทศ เปิดให้บริการสาขาแรก จำนวนสาขา
ไฮเปอร์มาร์เก็ต จำนวนสาขา
ซูเปอร์มาร์เก็ต จำนวนสาขา
Hard Discounters จำนวนสาขา
Convenience Stores จำนวนสาขา
Cash & Carry อียิปต์ 2002 10 26 – – โมร็อกโก 2000 10 30 – – ตูนีเซีย 2001 1 69* – 1 เคนย่า 2016 3 – – –

คาร์ฟูร์ขายกิจการในแอลจีเรียและเปิดสาขาที่โมร็อกโกในปีเดียวกัน
นอกจากนี้ในตูนิเซีย ยังมี "คาร์ฟูร์ มาร์เก็ต" 37 สาขา และ 32 สาขา ในรูปแบบ คาร์ฟูร์ เอ็กซ์เพลส 

ยุโรป
 ประเทศ เปิดให้บริการสาขาแรก
(ค.ศ.) จำนวนสาขา
ไฮเปอร์มาร์เก็ต จำนวนสาขา
ซูเปอร์มาร์เก็ต จำนวนสาขา
Hard Discounters จำนวนสาขา
Convenience Stores จำนวนสาขา
Cash & Carry แอลแบเนีย 2011 2 15 – – – อาร์เมเนีย 2015 1 – – – – เบลเยี่ยม 1969 45 370 – 225 – ฝรั่งเศส 1960 221 1,021 897 3,245 134 จอร์เจีย 2012 2 4 – – – อิตาลี 199357412 –58613 มาซิโดเนีย 2012 1 1 – – – โมนาโก – – 1 – – – โปแลนด์ 1997 84 277 – 5 – โปรตุเกส 1991 – – 365 – – โรมาเนีย 2001 32 202 6 59 - สเปน 1973 173 162 - 122 114 สโลวาเกีย 2000 5 0 0 ตุรกี 1993 73 99 519 – –

ใน วันที่ 15 ตุลาคม ค.ศ. 2008 คาร์ฟูร์ขายธุรกิจในรัสเซียโดยอ้างถึง "การขาดโอกาสในการเติบโตและการเติบโตทางชีวภาพที่เพียงพอ"

อเมริกา
 คาร์ฟูร์มีสำนักงานอยู่ใน 3 ประเทศในอเมริกา ได้แก่ บราซิล (ซึ่งเป็นตลาดใหญ่ที่สุดนอกประเทศฝรั่งเศส) อาร์เจนตินาและสาธารณรัฐโดมินิกัน คาร์ฟูร์มีบทบาทในการกระจายสินค้าปลีก 3 ประเภทคือ ไฮเปอร์มาร์เก็ต, ซูเปอร์มาร์เก็ต และ hard discounters คาร์ฟูร์ยังเคยเปิดในเม็กซิโกระหว่างปี พ.ศ. 2538 ถึง 2548 และยังเคยเปิดสาขาในโคลอมเบียและปิดกิจการสาขาทั้งหมดในปี พ.ศ. 2555 และ ร้านค้าปลีกสัญชาติชิลี Cencosud ยังซื้อกิจการคาร์ฟูร์ในประเทศชิลีทั้งหมด และเปลี่ยนชื่อเป็น "จัมโบ้" 

 ประเทศ เปิดให้บริการสาขาแรก
(ค.ศ.) จำนวนสาขา
ไฮเปอร์มาร์เก็ต จำนวนสาขา
ซูเปอร์มาร์เก็ต จำนวนสาขา
Hard Discounters จำนวนสาขา
Convenience Stores จำนวนสาขา
Cash & Carry อาร์เจนตินา 1982 59 103 395 – – บราซิล 1975 103 40 305 97 143 โดมินิกัน 2000 5 10 – 20 85

รูปแบบร้าน
ไฮเปอร์มาร์เก็ต
คาร์ฟูร์, Atacadão, 

ซูเปอร์มาร์เก็ต
คาร์ฟูร์ ไบอาโร่, คาร์ฟูร์ มาร์เก็ต แชมป์เปี้ยน, โกบิ, จีบี ซูเปอร์มาร์เก็ต, จีเอส, คาร์ฟูร์ มินิ, จีม่า, ซูเปโก

ร้านสะดวกซื้อ
คาร์ฟูร์ เอ็กซ์เพลส, คาร์ฟูร์ ซิตี้, คาร์ฟูร์ คอนแทค, Carrefour Montagne, 5 minutes, 8 à Huit, มาร์เช่ พลัส, Proxi, Sherpa, Dìperdì, สไมล์ มาร์เก็ต, เอ็กซ์เพลส, โชปี

ร้านขายส่ง (Cash & carry)
Promocash, ดอช มาร์เก็ต, Gross IPer

 คาร์ฟูร์ในประเทศไทย 
บริษัท เซ็นคาร์ จำกัด เป็นชื่อของคาร์ฟูร์ เมื่อเข้ามาประกอบธุรกิจค้าปลีกในประเทศไทย โดยชื่อมาจาก central + carrefour เนื่องด้วยเป็นการร่วมทุนกันระหว่าง เซ็นทรัล รีเทล คอร์เปอเรชั่น (ซีอาร์ซี) และ คาร์ฟูร์เนเธอร์แลนด์บีวี ในอัตราส่วน 60:40 ในปีพ.ศ. 2539 แต่ภายหลัง ซีอาร์ซี ได้จำนองหุ้นระยะยาวให้กับคาร์ฟูร์ เนื่องด้วยวิกฤติเศรษฐกิจ พ.ศ. 2540 แต่ตามพรบ.ค้าปลีกฯ ไม่อนุญาตให้ต่างชาติถือหุ้นทั้งหมด หุ้นจำนวนดังกล่าวจึงอยู่ที่บริษัทโฮลดิ้งที่จัดตั้งขึ้นใหม่แทนและดำเนินธุรกิจเรื่อยมา จนถึงปี พ.ศ. 2553 ทางคาร์ฟูร์เนเธอร์แลนด์บีวี ได้ตัดสินใจถอนการลงทุนในประเทศไทย เนื่องจากไม่สามารถสร้างผลกำไรได้มากเป็นปีที่ 5 โดยเบื้องต้นมีผู้เสนอเข้าประมูลกิจการถึง 4 ราย คือ บริษัท เซ็นทรัล รีเทล คอร์เปอเรชั่น จำกัด, Casino Guichard-Perrachon หรือกลุ่มคาสิโน จากประเทศฝรั่งเศส (ถือหุ้นอยู่ใน บริษัท บิ๊กซี ซูเปอร์เซ็นเตอร์ จำกัด (มหาชน)), บริษัท เบอร์ลี่ ยุคเกอร์ จำกัด (มหาชน) (BJC) และ ปตท.

จนกระทั่งเมื่อวันที่ 15 พฤศจิกายน พ.ศ. 2553 กลุ่มคาสิโนได้ชนะการประมูลกิจการคาร์ฟูร์ในประเทศไทย ด้วยราคาซื้อขาย 686 ล้านยูโร (ประมาณ 25,044,000,000 บาท) โดยมีธนาคารดอยซ์แบงก์ เป็นที่ปรึกษา ทั้งนี้บริษัทดังกล่าวถือหุ้น บริษัท บิ๊กซี ซูเปอร์เซ็นเตอร์ ในประเทศไทย และ 2 บริษัทจะร่วมตัวกัน และจะส่งผลให้สาขาของบิ๊กซีเพิ่มเป็น 105 สาขาทันที จาก 60 สาขา คิดเป็นมูลค่า 35,500 ล้านบาท และยังส่งผลให้ตลาดค้าปลีกในประเทศไทยเหลือเพียง 2 เจ้าใหญ่เท่านั้น ได้แก่ เทสโก้ โลตัส (ปัจจุบัน เทสโก้ โลตัส ชื่อว่า โลตัส) และบิ๊กซี ซึ่งกิจการก็ได้ควบรวมกันเสร็จสิ้นในเดือนมกราคม 2554 และบิ๊กซีได้บูรณะห้างคาร์ฟูร์จำนวนทั้งหมด 41 สาขาให้กลายเป็นบิ๊กซี ซูเปอร์เซ็นเตอร์ 25 สาขา, บิ๊กซี เอ็กซ์ตร้า 15 สาขา, บิ๊กซี จัมโบ้ 1 สาขาซึ่งเป็นสาขาทดลองตลาด
โดยบิ๊กซีได้กำหนดแบรนด์ใหม่ที่จะมาใช้แทนคาร์ฟูร์คือ บิ๊กซี เอ็กซ์ตร้า เป็นการนำเอาจุดเด่นในด้านการคัดสรรสินค้าจากทุกมุมโลกและการบริการที่เป็นเลิศของคาร์ฟูร์ มารวมกับราคาคุณภาพของบิ๊กซี เพื่อจับกลุ่มลูกค้าในระดับ A+ โดยเฉพาะ ทั้งนี้เป็นผลการศึกษาการให้บริการของ Extra ที่เป็นแบรนด์ไฮเปอร์มาร์เก็ตในประเทศบราซิลของกลุ่มคาสิโน ปัจจุบันสาขาบิ๊กซีเอ็กซ์ตร้าที่เป็นคาร์ฟูร์เก่า บางสาขาปรับเปลี่ยนเป็นบิ๊กซี เพลส คือ สาขา รัชดาภิเษก พัทยากลาง บางสาขาหมดสัญญาเช่า ตั้งแต่ ปี 2567 2568 เช่น รังสิต 2 สุขาภิบาล 3 ศรีนครินทร์

ข้อวิพากษ์วิจารณ์และข้อถกเถียง
เมื่อวันที่ 1 พฤษภาคม พ.ศ. 2550 พนักงานกว่า 30 คนของคาร์ฟูร์ ในกรุงจาการ์ตา ประเทศอินโดนีเซีย ถูกนำตัวส่งโรงพยาบาลกลาง หลังจากได้รับผลกระทบจาก CO2 ซึ่งตั้งอยู่ชั้นใต้ดินของห้างสรรพสินค้าซึ่งมีการระบายอากาศที่ไม่เพียงพอ

เมื่อวันที่ 26 มิถุนายน 2550 บริษัท ถูกตัดสินลงโทษในข้อหาปลอมแปลงโฆษณา โดยคาร์ฟูร์จัดจำหน่ายผลิตภัณฑ์ที่โฆษณาไว้ไม่เพียงพอและไม่สม่ำเสมอ นอกจากนี้ บริษัท ยังถูกตัดสินลงโทษในการขายผลิตภัณฑ์ที่ต่ำกว่าต้นทุนและรับสินบนจากผู้ค้าส่ง คาร์ฟูร์ได้รับคำสั่งให้จ่ายเงินจำนวน 2 ล้านยูโร

ในคาร์ฟูร์ ในกรุงจาการ์ตา ประเทศอินโดนีเซีย มีชั้นวางของโลหะสูง 5 เมตรวางทับอยู่บนเด็กชายอายุ 3 ปีโดยเสียชีวิตทันทีเนื่องจากมีเลือดออกภายใน หลังจากนั้นครอบครัวของเหยื่ออ้างว่าคาร์ฟูร์ ได้ปฏิเสธที่จะพบกับพวกเขาเพื่อยุติคดี อย่างไรก็ตามเจ้าหน้าที่ฝ่ายกิจการองค์กรของคาร์ฟูร์ปฏิเสธข้อกล่าวหานี้

 อ้างอิง 

 ดูเพิ่ม 
 บิ๊กซี

 แหล่งข้อมูลอื่น 
 คาร์ฟูร์ประเทศไทย 
 Carrefour

หมวดหมู่:ห้างสรรพสินค้า
หมวดหมู่:ห้างสรรพสินค้าในประเทศไทยในอดีต
หมวดหมู่:ซูเปอร์มาร์เก็ตของประเทศฝรั่งเศส
หมวดหมู่:ซูเปอร์มาร์เก็ตของประเทศจีน
หมวดหมู่:ซูเปอร์มาร์เก็ตของประเทศอินเดีย
หมวดหมู่:ซูเปอร์มาร์เก็ตของประเทศไทยในอดีต
หมวดหมู่:ซูเปอร์มาร์เก็ตของประเทศมาเลเซีย
หมวดหมู่:บริษัทข้ามชาติ
หมวดหมู่:บริษัทของฝรั่งเศส
หมวดหมู่:บริษัทที่ก่อตั้งในปี พ.ศ. 2501
หมวดหมู่:บริษัทจดทะเบียนในยูโรเน็กซต์

fa:کارفور#هایپراستار